Publication: Magyar Közlöny
Issue: MK-2002-163 (Year: 2002, Number: 163)
Era: 1990-2004
Section: etnikai kisebbség óvodai nevelésének irányelvérõl kiadott 32/1997. (XI. 5.) MKM rendelet (a továbbiakban: kisebbségi
Paragraph Index: 1236

f) Intézményfenntartó társulás óvodájába, általános iskolájába járó gyermekek, tanulók támogatása Fajlagos összeg: 33 900 Ft/gyermek, tanuló A kiegészítõ hozzájárulást az a községi, városi önkormányzat veheti igénybe, amely a megyei fejlesztési tervvel egyezõen, az óvodai neveléssel és az általános iskolai nappali rendszerû oktatásban részt vevõ tanulók iskolai oktatásának biztosításával összefüggõ törvényben elõírt kötelezõ feladatait — a Ttv. szerint létrehozott — társulás keretében oldja meg. A hozzájárulás igénylésének további feltétele az érintett nevelési-oktatási intézmény írásos megállapodásban rögzített közös alapítása és/vagy megállapodás alapján közös üzemeltetése, az intézmény költségvetésének közös meghatározása. A hozzájárulás igényelhetõ a nyolc évfolyamos gimnázium 5—8. évfolyamán, illetve a hat évfolyamos gimnázium 7—8. évfolyamán nappali rendszerben oktatott tanulók után is, ha a gimnáziumi oktatást az ebben a pontban elõírt feltételeknek megfelelõ társulás keretében oldják meg. A hozzájárulás nem igényelhetõ a fõvárosi és a fõvárosi kerületi önkormányzatok között létrejött társulások keretében ellátott, oktatott gyermekek, tanulók után, a városi székhelyû intézménybe bejáró városi lakóhelyû vagy tartózkodási helyû tanulók után, valamint azon gyermekek, tanulók után, akik nem a társulási megállapodás alapján veszik igénybe a nevelést, oktatást a társulás keretei között mûködõ intézményben.

Source: https://magyarkozlony.hu/hivatalos-lapok/b6c9a6c5be4042d409f2d50aade190a62b02185b/dokumentumok/be97ba32c6edd7fb393622406098c358689c3446/letoltes